OpenLLM-France/wikimedia huggingface dataset:
# Dalni (Kamtxatka)

* Per a altres significats, vegeu «Dalni».
Dalni (en rus: Дальний) és un poble (un possiólok) del krai de Kamtxatka, a Rússia, que el 2020 tenia 62 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Deníssovka (Krasnoiarsk)

* Per a altres significats, vegeu «Deníssovka».
Deníssovka (en rus: Денисовка) és un poble del krai de Krasnoiarsk, a Rússia, segons el cens del 2010 tenia 343 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Deníssov

«Deníssov» i «Deníssova» (rus: Дени́сов / Дени́сова) són les formes masculina i femenina, respectivament, del cognom rus que denota fill de Denís i filla de Denís, respectivament. Reben aquest cognom:
Biografies:
* Iedisson Deníssov (1929-1996), compositor rus.
* Ígor Deníssov (1984), futbolista rus.
Biologia:
Geografia:
# Denís Puixilin

Denis Vladímirovitx Puixilin (en rus Дени́с Влади́мирович Пуши́лин, en ucraïnès Денис Володимирович Пушилін; nascut el 9 de maig de 1981) és el Cap de la República Popular de Donetsk, que va declarar la seva independència d'Ucraïna l'11 de maig de 2014 en una acció no reconeguda per la comunitat internacional.

## Referències

* ↑ (en ruso)«Новая элита Донбасса: неудачники, предатели, романтики, авантюристы, марионетки… Продолжение (La nueva élite de Donbáss: perdedores, traidores, románticos, aventureros, títeres .
* ↑ «Pro-Russians: Ukraine's Donetsk 'Independent' (Pro-rusos: La ucraniana Donetsk es 'Independiente')» (en anglès). News.sky.com, 12-05-2014. [Consulta: 16 desembre 2014].
* ↑ «Ukraine crisis: Donetsk leader dismisses Kremlin support claim (Crisis de Ucrania: líder de Donetsk rechaza la alegación sobre el apoyo del Kremlin)» (en anglès). Financial Times, 03-06-2014. [Consulta: 16 desembre 2014].
# Dent de Llardana

La Dent de Llardana és una muntanya de 3.085 m d'altitud, amb una prominència de 75 m, que es troba al massís de Pocets, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1 [Consulta: 18 setembre 2017]. Arxivat 2019-05-01 a Wayback Machine.
# Dent

La dent és una peça anatòmica dura incrustada en els ossos maxil·lars d'alguns animals gnatostomats. És una estructura que evolutivament deriva de les escames reptilianes, i té funcions relacionades amb l'alimentació. En els humans les dents tenen funcions digestives (tallar, moldre i triturar els aliments sòlids), prènsils (mantenir les preses en els animals o objectes diversos per a elaborar-los) i participar en l'articulació de mots en el llenguatge oral.
Cada espècie animal té la seva pròpia norma de peces dentals i de creixença d'aquestes. Els humans tenen dues denticions, una d'infantil (dents dites "de llet") o dentadura temporal i l'altra de definitiva o dentadura permanent, amb les arrels sòlidament implantades a les genives. Aquest canvi de dents és degut al creixement de la cavitat bucal, que a la naixença no és prou ampla per a encabir les dents definitives. Diverses criatures mitològiques s'associen a aquest canvi de dents, com l'angelet de les dents.

## Referències

* ↑ «Dent». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Dent humana

## Enllaços externs

Viccionari
* Visió anatòmica de les dents als animals Arxivat 2006-08-24 a Wayback Machine. (anglès)
# Deshler (Nebraska)

Deshler és una població dels Estats Units a l'estat de Nebraska. Segons el cens del 2000 tenia 879 habitants.

## Demografia

Segons el cens del 2000, Deshler tenia 879 habitants, 373 habitatges, i 236 famílies. La densitat de població era de 678,8 habitants per km².
Dels 373 habitatges en un 27,6% hi vivien nens de menys de 18 anys, en un 55% hi vivien parelles casades, en un 5,4% dones solteres, i en un 36,5% no eren unitats familiars. En el 34,6% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,4% tenia menys de 18 anys, un 7,3% entre 18 i 24, un 20,8% entre 25 i 44, un 19,5% de 45 a 60 i un 30% 65 anys o més.
L'edat mediana era de 44 anys. Per cada 100 dones de 18 o més anys hi havia 87,9 homes.
La renda mediana per habitatge era de 30.667 $ i la renda mediana per família de 38.942 $. Els homes tenien una renda mediana de 24.397 $ mentre que les dones 18.750 $. La renda per capita de la població era de 15.844 $. Aproximadament l'11,4% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deshler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Deshler». American Fact Finder. Oficina del Cens dels Estats Units, 12-01-2010.
# Derriksita

La derriksita és un mineral de la classe dels òxids. Rep el nom per Jean-Marie François "Joseph" Derriks (1912-1992), geòleg belga i administrador de la Union Minière du Haut Katanga (UMHK).

## Característiques

La derriksita és un òxid de fórmula química Cu₄(UO₂)(SeO₃)₂(OH)₆·H₂O.
Segons la classificació de Nickel-Strunz, la derriksita pertany a «04.JG - Selenits amb anions addicionals, sense H₂O» juntament amb els següents minerals: prewittita, georgbokiïta, parageorgbokiïta, cloromenita, ilinskita, sofiïta, francisita, burnsita i al·localcoselita.

## Formació i jaciments

Va ser descoberta a la mina Musonoi, a la localitat de Kolwezi, dins els districte homònim de la província de Lualaba, a la República Democràtica del Congo. Posteriorment també ha estat descrita a Zálesí, a la localitat txeca de Javorník, a la regió d'Olomouc. Aquests dos indrets són els únics on ha estat descrita aquesta espècie mineral.

## Referències

* ↑ «Derriksite» (en anglès). Mindat. [Consulta: 13 abril 2018].
* ↑ «Derriksita. Minerales» (en castellà). [Consulta: 10 novembre 2021].
# Dimitris Kutsumbas

Dimitris Kutsumbas (en grec: Δημήτρης Κουτσούμπας) (Làmia, 10 d'agost de 1955) és un advocat i polític comunista grec. Des del 14 d'abril de 2013 és el secretari general del Partit Comunista de Grècia (KKE).

## Biografia

Kutsumbas va néixer el 10 d'agost de 1955 a la ciutat grega de Làmia. El seu pare, Apostolis, va haver d'exiliar-se per les seves activitats polítiques.
Pel que fa als estudis, va cursar Dret a la Universitat Nacional i Kapodistríaca d'Atenes i va ser membre de la Joventut Comunista de Grècia, participant en la revolta de la Universitat Politècnica Nacional d'Atenes contra el Dictadura dels Coronels el novembre de 1973. L'any 1987, va ser elegit per primera vegada en el Comitè Central del Partit Comunista de Grècia, pel qual va ser reelegit els anys següents. L'any 1996 va ser triat per primera vegada al buró polític del partit. En el mateix any, es va convertir en el director del Rizospastis, el diari oficial del Partit Comunista, en el qual va romandre durant la dècada següent. Durant la seva carrera política, va ser també el cap de Relacions Internacionals del partit. També va ser candidat a les eleccions legislatives de 2000 i 2007 per a la prefectura de Beòcia sense arribar a ser escollit.
En el 19è Congrés del partit, el 14 d'abril de 2013, va ser triat com a Secretari General del partit, en substitució d'Aleka Papariga.

## Referències

* ↑ «Νέος γραμματέας του ΚΚΕ ο Δημήτρης Κουτσούμπας» (en grec). In.gr, 14-04-2013. [Consulta: 30 juny 2014].
* 1 2 3 «Βιογραφικό Κουτσούμπα» (en grec). Kathimerini.org, 14-04-2013. Arxivat de l'original el 2013-08-23. [Consulta: 30 juny 2014].
* ↑ «Εκλογές 2000» (en grec). Rizospastis.gr, 09-03-2000. [Consulta: 30 juny 2014].
* ↑ «Εκλογές 2007» (en grec). Rizospastis.gr, 26-08-2007. Arxivat de l'original el 2014-02-21. [Consulta: 30 juny 2014].
# Dimmuborgir

Dimmuborgir (dimmu "fosc", "ciutats" borgir o "fortins", o "castells"), pronunciat [ˈd̥ɪmːʏˌb̥ɔrg̊ɪr̥] és una gran àrea de camps de lava amb forma insòlita a l'est de Mývatn a Islàndia. La zona de Dimmuborgir es compon de diverses coves volcàniques i formacions rocoses, que recorden una antiga ciutadella col·lapsada (d'aquí el nom). Les estructures formades són una de les atraccions turístiques naturals més populars d'Islàndia.

## Formació

La zona de Dimmuborgir consta d'un massís tub de lava col·lapsat format per un llac de lava que surt d'una gran erupció a la fila del cràter de Þrengslaborgir i Lúdentsborgir cap a l'est, fa uns 2300 anys. A Dimmuborgir, la lava es va reunir sobre un petit llac. A mesura que la lava circulava per l'aigua humida, l'aigua del pantà començà a bullir, el vapor que pujà a través de la lava formà pilars de lava des de la mida de la canaleta fins a diversos metres de diàmetre. A mesura que la lava continuava fluint cap al sòl inferior a la zona de Mývatn, l'escorça superior es va ensorrar, però els pilars buits de lava solidificada es van mantenir. El llac de lava devia tenir almenys 10 metres de fondària, segons es calcula per les estructures més altes que encara queden en peu.
La superfície de flux de lava roman en part intacta al voltant de la zona de Dimmuborgir, de manera que el Dimmuborgir se situa per sota de la superfície circumdant. La zona es caracteritza per grans estructures similars a les cèl·lules o a la cambra formades al voltant de bombolles de vapor, i alguns pilars de lava formant el peu. Algunes de les cambres i les bases dels pilars són prou grans per allotjar humans, donant lloc al terme "castells" (borgir).

## Dimmuborgir en la cultura popular

Al folklore islandès, es diu que Dimmuborgir connecta la terra amb les regions infernals. A la tradició cristiana nòrdica, també es diu que Dimmuborgir és el lloc on Satanàs va aterrar quan va ser expulsat del cel i va crear l'aparent "Helvetes katakomber", que és l'indret de la mitologia noruega per a "Les catacumbes de l'infern".
Dimmuborgir va ser utilitzat com a lloc de rodatge per a la sèrie de televisió de fantasia Joc de Trons d'HBO. Dimmuborgir forma el rerefons del camp salvatge de Mance Rayder .
La banda simfònica noruega de black metal Dimmu Borgir rep el nom de la regió de Dimmuborgir.

## Referències

* ↑ as translated into German in: Duppler, Ríta; Nahl, Astrid van. Langenscheidt Universal-Wörterbuch Isländisch. Berlin etc.: Langenscheidt, 1993. ISBN 3-468-18171-X.
* ↑ Tourist information from Visiticeland.is
* ↑ Mývatn, Natural history: Geology: an overview Arxivat 2008-03-22 a Wayback Machine. from Mývatn Research Station homepage Arxivat 2008-03-22 a Wayback Machine.
* ↑ «Dimmuborgir page (In Icelandic)». Arxivat de l'original el 2008-06-17. [Consulta: 22 juliol 2020].
# Diòfanes

Diòfanes és el nom dels següents personatges:
* Diòfanes de Mitilene, retòric grec
* Diòfanes, historiador grec
* Diòfanes de Nicea, escriptor grec
* Diòfanes Mirineu, poeta grec
# Diòfanes de Mitilene

Diòfanes de Mitilene (en grec Διοφάνης Diofánes) va ser un distingit retòric grec del temps dels Gracs, al segle ii aC.
Per raons desconegudes va haver d'abandonar Lesbos i va anar a Roma on va ser mestre de Tiberi Grac i es va convertir en amic seu. Mort Tiberi Grac a mans de la facció oligàrquica, Diòfanes, i molts altres amics del mort, van ser executats.
Porfiri a la Vida de Plotí menciona un retòric també anomenat Diòfanes, però havia de ser un personatge diferent, d'una època posterior.

## Referències

* ↑ [https://quod.lib.umich.edu/m/moa/acl3129.0001.001/1064?rgn=full+text;view=image;q1=DiophanesSmith,+William+(ed.).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 1049. ]
# Divisió de la Vall del Surma i Districtes Muntanyosos

La divisió de la Vall del Surma i Districtes Muntanyosos (Surma Valley and Hill Districts Division) fou una entitat administrativa de la província de Bengala i Assam i després d'Assam, formada per la vall superior del Riu Barak i una part de la serra d'Assam fins a les muntanyes Lushai (al Mizoram). La superfície era de 65.996 km² i la capital era Silchar. La població era:
* 1872: 2.165.943
* 1881: 2.546.241
* 1891: 2.879.251
* 1901: 3.084.527
Els hindús eren el 44%, els musulmans el 43% i els animistes el 12%. Formaven la divisió cinc districtes:
* Districte de Sylhet
* Districte de Cachar
* Districte de Lushai Hills
* Districte de Naga Hills
* Districte de Khasi i Jaintia Hills

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Doble àlbum

Un doble àlbum és un àlbum musical que ocupa dues unitats del principal suport en el qual es ven (pot ser dos vinils, dos cassets o dos discos compactes).

## Característiques

Un doble àlbum és generalment (encara que no sempre), editat perquè l'enregistrament és més llarg que la capacitat del suport. Els artistes sovint pensen els dobles àlbums com una sola peça artística, no obstant això, hi ha excepcions com ara Ummagumma de Pink Floyd: un àlbum en viu i un àlbum d'estudi editats conjuntament junts, Lobo suelto/Cordero atado de Patricio Rey y sus Redonditos de Ricota són dos àlbums diferents, però ajuntat en un àlbum, Speakerboxxx OutKast/The Love Below, que consisteix en un disc en solitari per cada membre del duo de hip-hop.

## Història

El primer doble àlbum de la història va ser el The Famous 1938 Carnegie Hall Jazz Concert, un recital de Benny Goodman de 1938 però acabat d'editar el 1950.
Particularment amb el sorgiment del disc compacte, alguns àlbums es van llançar amb un disc extra amb material addicional com a complement a la principal de l'àlbum, amb cançons en viu, preses fallides, cançons de tall, o més material inèdit. Una nova innovació és l'acompanyament d'un CD amb un DVD de material relacionat, com el vídeo relacionat amb l'àlbum o les versions de DVD-Àudio dels mateixos enregistraments. Aquests podrien ser considerats com una nova forma de doble àlbum, i alguns d'aquests discos també són alliberats en un format de dues cares anomenat DualDisc.
Els mateixos principis s'apliquen als triple àlbums, que consten de tres unitats. Els àlbums amb més de tres unitats, s'han empaquetat en caixes com a conjunts, anomenant-se box set.

## Referències

* ↑ «Álbum (definición 4)» (en castellà). RAE. [Consulta: 23 març 2022].
* ↑ «Wagner, Wilhelm Furtwängler, The Philharmonia Orchestra – Tristan And Isolde (Complete) (1952, Vinyl)».

## Vegeu també

* Història del registre del so
# Doroteu (historiador)

Doroteu (Dorotheus, Δωρόθεος) fou un historiador grec que va escriure una obra sobre la vida d'Alexandre el Gran que és esmentada per Ateneu sense indicar si és la mateixa persona que va escriure altres obres atribuïdes genèricament a un Doroteu: Una història de Sicília (Σικελικά) preservada per Estobeu, una història d'Itàlia (Ἰταλικά) esmentada per Plutarc, Πανδέκτης, esmentada per Climent d'Alexandria, i Μεταμορφώσεις, esmentada per Plutarc.

## Referències

* ↑ «Doro'theus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Difusivitat magnètica

La difusivitat magnètica ($\eta$) és un paràmetre que caracteritza el «temps de difusió» del camp magnètic en un conductor. Apareix en el nombre de Reynolds magnètic. Com tota difusivitat, té com a unitats del SI: m²/s.
La difusivitat magnètica defineix de la següent manera:
    $\eta ={\frac {1}{\mu _{0}\sigma _{0}}}$
on:
$\mu _{0}$ = permeabilitat magnètica en el buit ($\mu _{0}=4\pi 10^{-7}Hm^{-1}$),
$\sigma _{0}$ = conductivitat elèctrica del material (metall o plasma, en siemens/m). En el cas d'un plasma, la conductivitat elèctrica és deguda a les col·lisions de Coulomb:
       $\sigma _{0}={\frac {n_{e}e^{2}}{m_{e}\nu _{c}}}$
on:
* $n_{e}$ = densitat d'electrons,
* $e$ = càrrega de l'electró,
* $m_{e}$ = massa de l'electró,
* $\nu _{c}$ = freqüència de col·lisió.

## Referències

* ↑ W. Baumjohann and R. A. Treumann, Basic Space Plasma Physics, Imperial College Press, 1997.
# Eagle Village

Eagle Village és una concentració de població designada pel cens dels Estats Units a l'estat d'Alaska. Segons el cens del 2000 tenia 68 habitants.

## Demografia

Segons el cens del 2000, Eagle Village tenia 68 habitants, 32 habitatges, i 14 famílies La densitat de població era d'1,4 habitants/km².
Dels 32 habitatges en un 25% hi vivien nens de menys de 18 anys, en un 25% hi vivien parelles casades, en un 12,5% dones solteres, i en un 56,3% no eren unitats familiars. En el 43,8% dels habitatges hi vivien persones soles el 3,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 3.
Per edats la població es repartia de la següent manera: un 25% tenia menys de 18 anys, un 5,9% entre 18 i 24, un 39,7% entre 25 i 44, un 25% de 45 a 60 i un 4,4% 65 anys o més.
L'edat mediana era de 39 anys. Per cada 100 dones hi havia 119,4 homes. Per cada 100 dones de 18 o més anys hi havia 142,9 homes.
La renda mediana per habitatge era de 6.875 $ i la renda mediana per família de 31.250 $. Els homes tenien una renda mediana de 40.000 $ mentre que les dones 47.917 $. La renda per capita de la població era de 13.887 $. Aproximadament el 20% de les famílies i el 55,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Eagle Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Eagle Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Eagles of Death Metal

Eagles of Death Metal (Algunes vegades escrit com "EofDM") és una banda nord-americana de hard rock originària de Palm Desert, Califòrnia, formada el 1998 per Jesse Hughes i Josh Homme. La primera aparició del grup va ser en un dels projectes de Josh Homme, Desert Sessions, en el Volume 4: Hard Walls and Little Trips (1998).

## Membres

* Jesse "The Devil" Hughes - veu, guitarra
* Brian "Big Hands" O'Connor - baix
* Gene Trautman/Joey Castillo - bateria
* Josh "Baby Duck" Homme/Carlo von Sexron - guitarra

## Discografia

* 2004 - Peace Love Death Metall
* 2006 - Death By Sexy...
* 2008 - Heart On
* 2015 - Zipper Down

## Atemptats de París de 2015

El 13 de novembre de 2015, durant un concert a la Sala Bataclan de París, terroristes pertanyents al grup anomenat Daesh van disparar indiscriminadament a les persones assistents, deixant un balanç final de 89 morts. Els membres de la banda van aconseguir escapar del teatre sans i estalvis.

## Referències

* ↑ Grebey, James. «Eagles of Death Metal Share Nonstop New Track, ‘Got a Girl'». Spin, 27-08-2015. [Consulta: 25 octubre 2015].
* ↑ Joyce, Colin. «Eagles of Death Metal Announce ‘Zipper Down' LP, Share Future-Blues Single ‘Complexity’». Spin, 16-06-2015. [Consulta: 25 octubre 2015].
* ↑ «Eagles of Death Metal: Death By Sexy». Amoeba Music.
* ↑ «Eagles of Death Metal». Manchester Academy.
* ↑ «Attaques à Paris: la situation au lendemain des fusillades meurtrières qui ont fait au moins 129 morts». Le Huffington Post. [Consulta: 16 novembre 2015].
* ↑ «L'entrevista impactant a Eagles of Death Metal sobre la matança al Bataclan de París». vilaweb.cat, 26-11-2015. [Consulta: 26 novembre 2015].
* ↑ «Singer for Eagles of Death Metal escapes Paris attack» (en anglès). [Consulta: 13 novembre 2015].
# Districte de Starobéixeve

El districte de Starobéixeve (en ucraïnès: Старобешівський район) és un raion o districte d'Ucraïna. Comprèn una superfície de 1255 km². La seva capital és la ciutat de Starobéixeve.

## Demografia

Segons les estimacions del 2010 tenia una població total de 56.048 habitants.

## Altres dades

El codi KOATUU és 1424500000. El seu codi postal és el 87200 i el prefix telefònic +380 6253.

## Enllaços externs

* Lloc web oficial
# Districte de Stará Ľubovňa

El districte de Stará Ľubovňa - (eslovac) Okres Stará Ľubovňa - és un dels 79 districtes d'Eslovàquia. Es troba a la regió de Prešov, al nord del país. Té una superfície de 707,87 km², i el 2013 tenia 53.721 habitants. La capital és Stará Ľubovňa.

## Llista de municipis
### Ciutats

* Stará Ľubovňa
* Podolínec

### Pobles

Čirč | Ďurková | Forbasy | Hajtovka | Haligovce | Hniezdne | Hraničné | Hromoš | Chmeľnica | Jakubany | Jarabina | Kamienka | Kolačkov | Kremná | Kyjov | Lacková | Legnava | Lesnica | Litmanová | Lomnička | Ľubotín | Malý Lipník | Matysová | Mníšek nad Popradom | Nižné Ružbachy | Nová Ľubovňa | Obručné | Orlov | Plaveč | Plavnica | Pusté Pole | Ruská Voľa nad Popradom | Starina | Stráňany | Sulín | Šambron | Šarišské Jastrabie | Údol | Veľká Lesná | Veľký Lipník | Vislanka | Vyšné Ružbachy